Persona 3

***Persona 3***, også kjent som ***Shin Megami Tensei: Persona 3***, er et videorollespill som kom ut i 2006 til PlayStation 2. Det er det tredje spillet i *[[Person]]*-serien, som er en spin-off av *[[Shin Megami Tensei]]*-serien. Spillet kom også ut i en oppdatert nyversjon kalt ***Persona 3: FES*** i 2007, mens en versjon til PlayStation Portable kalt ***Persona 3: Portable*** kom ut i 2009. Spillet skal også komme ut til PlayStation 4, Windows, Xbox One og Nintendo Switch i 2023.

Spillets hovedperson er nødt til å balansere hverdagen med å gå på skole og bygge vanlige relasjoner med andre mennesker, samtidig som man er nødt til å slåss mot onde vesener bare kjent som Shadows under den mystiske Dark Hour. Med unntak av enkelte spesielle hendelser, står spilleren som regel fritt til å velge hvordan hver enkelt dag skal brukes. Men hva slags aktiviteter eller karakterer som kan integreres hver dag kan variere, avhengig av hva slags dag det er eller tidspunkter på dagen.

Tartarus er navnet på spillets viktigste fangehull, som kan besøkes i løpet av kvelden - forutsatt at forholdene tillater det. F.eks. kan fraværet av enkelte karakterer hindre spilleren fra å besøke Tartarus enkelte kvelder. Hovedpersonen er bare navngitt som spilleren. Han er en tenåringsgutt, som mistet begge foreldrene sine som barn. Etter å ha lært om evnen hans til å tilkalle en Persona, slutter han seg til SEES, som består av elever fra skolen han studerer ved. Etter hvert som spillet skrider frem, får SEES flere nye medlemmer.

## Handling
Historien finner sted i 2009, og er lagt til en japansk by kalt Tatsumi Port Island, som ble bygget og finansiert av Kirijo Corporation. Forskjellige eksperimenter utført 10 år tidligere skapte Dark Hour, en tidsperiode som eksisterer mellom en dag og den neste dagen. I løpet av denne tiden ble de fleste mennesker til kister, og de er ikke klar over den mørke timen. Men det er imidlertid en utvalgt gruppe mennesker som er klar over hva som foregår. The Dark Hour kan bøye virkeligheten; Gekkoukan High School, hvor de fleste karakterene går på skolen i løpet av dagen, blir til et enormt labyrintisk tårn kalt Tartarus. Monster kjent som Shadows streifer rundt på området, og tærer på sinnet til mennesker som fremdeles er ved bevissthet. The Shadows forlater ofrene sine i nesten katatoniske tilstander, så lenge det ikke er Dark Hour.

For å undersøke og lære mest mulig om Dark Hour, Shadows og Tartarus, ble "Specialized Extracurricular Execution Squad", også kalt SEES, opprettet. SEES består av en gruppe elever fra den videregående skolen som er i stand til å tilkalle vesener kjent som Personas for å slåss mot Shadows. Men SEES-medlem Mitsuru Kirijo blir etter hvert tvunget til å avsløre for resten av teamet opprinnelsen til Tartarus og Dark Hour: Kirijo Group ble faktisk grunnlagt av Mitsurus bestefar, for å samle Shadows i håp om å utnytte kreftene deres. Men 10 år tidligere gikk disse eksperimentene imidlertid galt, slik at Shadows klarte å rømme og de samplet seg til tolv større skapninger. SEES-leder Shuji Ikutsuki informerer dem om at hvis de klarer å beseire alle disse tolv større skyggene, kommer Tartarus og Dark Hour omsider til å forsvinne for alltid.

## Referanser


## Eksterne lenker
* 
*